open-index/open-wikipedia-markdown huggingface dataset:
Tršinecas

**Tršinecas** (; ; ) – Čekijos miestas Frydek Mysteko rajone (Moravijos-Silezijos krašte). Jis stovi ant Olsos upės, istoriniame Cešyno Silezijos regione. 2009 m. mieste gyveno 37405 gyventojai. 2001 m. 17,7 % gyventojų buvo lenkai. Miestas žinomas Tršineco plieno gamykla (), didžiausia Čekijoje, kuri labai svarbi miestui (jo ekonomikai, demografijai ir aplinkai).

Tršinecas yra svarbus lenkų mažumos Užolsėje kultūros centras.

## Istorija
Tršineco kaimas buvo įkurtas XIV a. Pirmą kartą paminėtas rašytiniame šaltinyje 1444 m. Dauguma gyventųjų vertėsi žemės ūkiu. Apylinkės pasižymėjo tokiais ištekliais kaip kalkakmenis, geležies rūda, molis. Apylinkėse pakako ir žmonių, tad buvo nutarta statyti metalurgijos įmonę. 1836 m. buvo pradėtos pirmosios lydymo krosnies statybos. 1939 m. geležies gamykla ėmė veikti, tapo didžiausia visoje Tešyno Silezijoje.

Pirmosios lenkiškai vokiškos mokyklos Tršinece buvo įkurtos 1851 m. geležies gamyklos iniciatyva. 1871 m. nutiesus Košicės-Gohumino geležinkelio liniją prasidėjo spartus miesto augimas.

1920 m. padalinus Tešyno Sileziją Tršinecas atiteko Čekoslovakijai. 1931 m. Tršinecas gavo miesto teises, 1938 m. jis kartu su Užolsės regionu buvo Lenkijos aneksuotas, o Antrojo pasaulinio karo metais buvo hitlerinės Vokietijos dalis. Po karo ši teritorija vėl atiteko Čekoslovakijai. Prie Tršineco buvo prijungti keli supę kaimai.

## Geografija
Tršineco miestas yra Moravijos-Silezijos krašte (Šiaurės rytų Čekija), prie pat Lenkijos sienos. Netoli ir Slovakijos siena. Aukštis virš jūros lygio – apie 300 m.

Tršinecas yra apie 45 km nuo Ostravos ir apie 400 km nuo šalies sostinės Prahos. Miestą supa vaizdingi Moravijos-Silezijos Beskidai. Šiose vietovėse populiarūs važinėjimas dviračiais, slidinėjimas, slidžių krosas, pėsčiųjų turizmas bei skraidymas parasparniais.

Pagrindinė miesto dalis įsikūrusi apie plieno gamyklą, tačiau į miesto sudėtį įeina ir nemažai buvusių kaimų.

## Vietinė tarmė

Dauguma dabartinių miesto gyventojų kalba čekiškai, bet daug vietinių gyventojų kalba vietiniu Tešyno Silezijos dialektu, kuris yra čekų, lenkų ir vokiečių kalbų mišinys.

## Nuorodos
Veikėjas

**Veikėjas** – asmuo pasakojamajame meno kūrinyje (tokiame kaip romanas, pjesė, televizijos šou/serialas arba filmas). Veikėjai gali būti teigiami arba neigiami, pagrindiniai arba šalutiniai, antraeiliai, epizodiniai, statiški (t. y. nesikeičiantys per visą kūrinį, autorius tik atskleidžia jų bruožus) ir dinamiški (t. y. kūrinio pradžioje yra vienoki, o pabaigoje jau kitokie – sutvirtėję, užaugę, pakeitę pažiūras).

## Taip pat skaitykite
* Protagonistas
* Antagonistas
* Kūrybinis rašymas
Karaliaus Mindaugo profesinio mokymo centras

**Karaliaus Mindaugo profesinio mokymo centras** – viena iš didžiausių profesinio mokymo įstaigų Lietuvoje, viešoji įstaiga, veikianti Karaliaus Mindaugo pr. 11, Kaune. Įstaigos kodas: 111961453. Anksčiau vadinosi *Kauno paslaugų verslo darbuotojų profesinio rengimo centru*. Veikiantys skyriai:
* Aukštadvario skyrius Technikumo g. 2, Trakų raj.
* Kurorto verslo skyrius Palangoje, Gedimino g. 5

## Istorija

Karaliaus Mindaugo profesinio mokymo centro istorija glūdi 1944 m., kai buvusioje Švabės žydų gimnazijoje (adresu Prieplaukos kranto g. 25, dabar Karaliaus Mindaugo pr. 11) veiklą pradėjo Kauno amatų mokykla Nr. 11. Laikui bėgant, keitėsi mokyklos pavadinimai, daugėjo profesinio mokymo programų ir besimokančiųjų skaičius, tačiau mokykla liko ištikima pagrindinei misijai – ruošti paslaugų srities specialistus, gebančius puikiai atlikti savo darbą. Centre vykdomas pagrindinis (9 ir 10 kl.) ir vidurinis ugdymas, formalus ir neformalus profesinis mokymas, suaugusiųjų tęstinis mokymas.

## Mokymo programos
Karaliaus Mindaugo profesinio mokymo centras - didžiausia ir viena daugiausiai specialybių ruošianti profesinio mokymo įstaiga Lietuvoje. Profesinis mokymas Centre vykdomas trimis kryptimis: grožio, sveikatos ir socialinės gerovės, verslo. Čia galima įgyti net 26 specialybes.
* **Grožio kryptis**: kosmetikas, vizažistas, grimuotojas, kirpėjas, floristas, dekoruotojas, siuvėjas, dirbinių (tekstilės, odos) gamintojas, sukirpėjas - konstruktorius, odos dirbinių gamintojas, avalynės gamintojas. 
* **Sveikatos ir socialinės gėrovės kryptis**: paramedikas, masažuotojas, socialinio darbuotojo padėjėjas, slaugytojo padėjėjas, sporto organizacijos veiklos administratorius, ikimokyklinio ugdymo pedagogo padėjėjas, auklė, apsaugos vadovas, apsaugos darbuotojas.
* **Verslo kryptis**: gyvūnų prižiūrėtojas, žirgininkystės darbuotojas, dekoratyvinio želdinimo ir aplinkos tvarkymo verslo darbuotojas, biuro administratorius, draudimo konsultantas, patalpų administratorius, renginių ir poilsio paslaugų organizatorius, renginių techninio aptarnavimo darbuotojas, tekstilės gaminių priežiūros darbuotojas, svečių aptarnavimo darbuotojas.

## Direktoriai
* Nora Pileičikienė
* Laimutė Anužienė
* Rimantas Laužackas

## Žymūs mokiniai
* Arina, dainininkė
* Andrius Bagdonas, Neringos politikas

## Šaltiniai

## Nuorodos

* Sąrašas:Lietuvos profesinio mokymo įstaigos
* Oficiali svetainė
Orebitai

**Orebitai** () – husitų pasekėjai Rytų Bohemijoje. Jų pasekėjai dalyvavo renginyje Orebo kalvoje netoli Tršebechovicių prie Orebo (). Vėliau daugelis pasekėjų bajorų priklausė Rytų Bohemijos bažnyčiai, kuri vadinosi Moravijos broliai (). Orebitų ideologu įkūrėju buvo dvasininkas Ambrožas Hradeckis (*Ambrož Hradecký*). Vadovų tarpe buvo Hynekas Krušina Lichtenbergas (*Hynek Krušina IV. z Lichtenburka*) ir Divišas Boržekas iš Miletyno (*Diviš Bořek z Miletínka*), husitų kapitonas Rytų ir Centrinėje Bohemijoje.

Orebitai pasireiškė 1420 m. vasaros pirmoje pusėje sudeginant benediktinų vienuolyną Mnichovo Hradištėje ir 1420 m. palaikė kitus husitus Vyšehrado mūšyje.

1423 m. orebitai susijungė su Jano Žižkos sirotčiais.
Biruta Mikienė

**Biruta Miliūtė-Mikienė** (g. 1952 m. rugsėjo 5 d. Kretingoje) – Lietuvos pedagogė.

## Biografija
1959–1962 m. mokėsi Kretingos pradinėje mokykloje, 1962–1970 m. Kretingos vidurinėje mokykloje, 1970–1974 m. studijavo Vilniaus pedagoginiame institute. 1974–1980 m. Kretingos 2-osios 8-metės mokyklos mokytoja. 1980–1983 m. Kretingos 3-osios vidurinės mokyklos direktorės pavaduotoja, 1984–1995 m. mokytoja, nuo 1995 m. direktorė, prancūzų kalbos mokytoja. 1993–1996 m. prancūzų kalbos dėstytoja asistentė Kretingos religijos studijų institute prie Vytauto Didžiojo universiteto. 2004 m. Klaipėdos universitete įgijo edukologijos magistro kvalifikacinį laipsnį.

1992–1996 m. „Lietuvos-Prancūzijos“ asociacijos Kretingos skyriaus pirmininkė. 2003–2004 m. Kretingos rajono savivaldybės tarybos narė (LCS). Nuo 2002 m. Kretingos rajono Švietimo įstaigų atestacijos komisijos narė, 2004–2007 m. vidurinio ugdymo programos akreditavimo ekspertė. Lietuvos gimnazijų asociacijos tarybos narė. Nuo 2004 m. Kretingos miesto bendruomenės tarybos narė.

## Šaltiniai
Šešupėlis

**Šešupėlis** arba **Šarkyčia** – upė Lietuvoje, Kalvarijos savivaldybėje, dešinysis Šešupės intakas; apie 2-2,5 km ilgio. Prasideda prie Aguonėlės kaimo buvusių pelkių ir jose esančių nedidelių Staviškių ir Barlinčio ežerėlių. Teka prisispaudęs prie Aguonio geomorfologinio draustinio šiaurės vakarinio slėnio ribos, visa vaga reguliuota. Į Šešupę įteka į rytus nuo Patašinės kaimo.

Upėvardis Šešupėlis yra priesaginės darybos nuo *Šešupė*, o Šarkyčia kildinama nuo paukščio pavadinimo *[[šarka]]*.

## Šaltiniai
Čekijos brolių evangelinė bažnyčia

**Čekijos brolių evangelinė bažnyčia**, *ČBEB* () – didžiausia Čekijos protestantų bažnyčia, antroji didžiausia bažnyčia Čekijoje. Įsikūrė 1918 m. Čekoslovakijoje sujungus Čekijoje veikusias liuteronų ir kalvinistų bažnyčias. Dabar ČBEB turi apie 155 tūkst. tikinčiųjų daugiau kaip 260 bendruomenių, kurios suskirstytos į 14 senioratų.

Teigiama, kad 2019 m. bažnyčia turėjo 70 tūkst. krikštytų narių.

## Kilmė
Čekijos žemėse reformacija prasidėjo XV a. Tuo metu daugelis čekų buvo protestantai, priklausę dviem bažnyčioms – utrakvistų husitų bažnyčiai (1431–1620 m.) ir Brolių sąjunga, kitaip Moravų bažnyčia (1457–1620 m.). Tačiau 1620 m., dėl griežto antireformacinio judėjimo visos nekatalikiškos bažnyčios buvo uždraustos.

Draudimas buvo panaikintas 1781 m. išleidus Pakantos ediktą, kuris Austrijoje-Vengrijoje leido veikti liuteronų ir kalvinistų bažnyčioms. Kitos bažnyčios liko uždraustos, ir taip buvo iki Čekoslovakijos įkūrimo 1918 m.

ČBEB buvo įkurta 1918 m. Bohemijoje ir Moravijoje suvienijus visas liuteronų ir kalvinistų bažnyčias, šis darinys turėjo tapti senosios Brolių sąjungos įpėdiniu.

ČBEB yra *Bažnyčių pasaulinės tarybos* (), *Europos bažnyčių konferencijos* (), *Pasaulinės liuteronų federacijos* () ir *Reformatų bažnyčių pasaulinės bendruomenės* () narė.

## Išnašos

## Nuorodos

* ČBEB svetainė  (čekų k.)
Mnichovo Hradištė

**Mnichovo Hradištė** (; ) – miestas Vidurio Čekijos krašte.

## Istorija

Miestas pirmą kartą paminėtas šaltiniuose 1279 m. Jame stovi rezidencinė Renesanso laikų pilis, anksčiau priklausiusi Valenšteinams (*Wallenstein*). Habsburgų monarchijos karvedžio ir politiko Albrechto fon Valenšteino (*Albrecht von Wallenstein*) palaikai 1723 m. buvo perlaidoti iš Jičyno į pilį Mnichovo Hradištėje.

Miestas žinomas ir kaip vieta, kur Prūsija, Austrija ir Rusija 1833 m. rugsėjo 12 d. pasirašė Miunchengreco (*Münchengrätz*) sutartį. Sutartimi šios valstybės sutarė palaikyti konservatyvizmą Europoje ir pasaulyje. Norėdamos atsverti šią sąjungą D. Britanija, Prancūzija, Ispanija ir Portugalija pasirašė *Keturšalės sąjungos* sutartį (1834 m. balandžio 22 d.). Taip pirmą kartą Europos politikoje susiformavo du priešingi politiniai blokai. Pirmas politinis įvykis, kur du blokai susidūrė buvo Portugalijos sosto krizė 1833-39 m.

Iki 1918 m. miestas priklausė Austrijai-Vengrijai, priklausė to paties vardo rajonui, vienam iš 94 Bohemijos *Bezirkshauptmannschaften*.

## Galerija

File:Mnichovo Hradiště, ulice 1. máje a zámek.jpg|Miesto gatvė
File:Mnichovo Hradiště, Masarykovo náměstí, pošta (02).jpg|Masaryko aikštė
File:Mnichovo Hradiště, radnice (01)-Mnichovo Hradiště, radnice (02).jpg|Rotušė Masaryko aikštėje
File:Letiste Mnichovo hradiste.jpg|Mnichovo Hradištės oro uostas
File:Mnichovo Hradiště, nádraží, z kolejiště (01).jpg|Geležinkelio stotis


## Nuorodos
Syta

**Syta** () – viena svarbiausių indų epo „Ramajanos“ veikėjų; viešpaties Ramos žmona. Kadangi Rama laikomas Višnaus įsikūnijimu, tad Syta simbolizuoja jo palydovę Lakšmę.

Pasak „Ramajanos“, Syta yra deivės Bhūmi (Žemės) dukra, įvaikinta Mithilos valdovo Džanakos. Jai suaugus, valdovas surengia svajamvarą, kur nuotaiką laimi Ajodhijos princas Rama. Syta tampa jo žmona ir iškeliauja į Ajodhiją. Tačiau ten viena iš karaliaus Dašarathos žmonų surengia sąmokslą prieš Ramą, tad šis pasitraukia į miškus. Syta, kaip ištikima žmona, keliauja su juo. Drauge keliauja Ramos brolis Lakšmana.

Vieną kartą, jiems klajojant po miškus, Lankos valdovas, demonas (rakšasas) Ravana, pasivertęs brahmanu, pagrobė Sytą, kol Rama su Lakšmana vaikėsi auksinį elnią (jo užsigeidė Syta). Iš grifo Džatajaus sužinojęs Sytos likimą, Rama patraukė į Lanką išvaduoti savo žmonos. Syta buvo uždaryta vienuose iš Ravanos rūmų, ir nesileido jo mylima.

Rama su Lakšmana radę sąjungininkus tarp beždžionių, vadovaujamų Hanumano, užpuolė Lanką ir nugalėjo Ravaną ir jo armiją. Tačiau Rama, išvadavęs Sytą, suabejoja jos ištikimybe. Tada Syta žengia į degantį laužą – ugnis jos nesudegina ir įrodo jos nekaltumą. Pora grįžta į Ajodhiją, Syta tampa karaliene.

Tačiau Ajodhijos žmonės apkalbinėjo Sytą, ir Rama ją, besilaukiančią dviejų vaikų, išsiuntė į miškus. Ten ji sutiko brahmaną Valmikį ir su juo išaugino vaikus – Kušą ir Lavą. Kuomet vaikai paaugo ir buvo priimti tėvo, Syta prasmego į Žemę – grįžo pas motiną Bhūmi.

Indijoje Syta yra garbinama kaip Ramos palydovė (ypač vaišnavų), laikoma tobulos moters idealu. Tačiau iš feministinės perspektyvos, Syta yra nuolankios, visiškai vyrui paklusnios moters, kuri turi įrodinėti savo ištikimybę, simbolis. Šaktistinėje tradicijoje moteris vaizduojama priešingai – kaip nuožmi ir galinga (Durga).

Sytos kilmė gali būti siejama dar nuo Vedų laikotarpio: Rigvedoje minima derlingumo deivė Syta.

## Šaltiniai
Ravana

**Ravana** (, ) – indų epo „Ramajanos“ vienas pagrindinių veikėjų. Tai demonas (rakšasa), tapęs Lankos valdovu.

Pasak „Ramajanos“, Ravana buvęs nuolankiu viešpaties Šivos garbintoju, išminčiumi, kariu, mokėjo groti vyna. Jis vaizduotas dešimčia galvų (*Daśagrīva*) nes žinojo visas 4 Vedas ir 6 Upanišadas. Ravana buvo žynio Višravos ir princesės Kaikesės vaikas. Ravana turėjo 3 brolius: Vibhišaną, Kumbhakarną ir Ahiravaną.

Ravana buvo labai atsidavęs dievams, atliko tapasą (alinančią askezę) dievui Brahmai. Už tai jis įgavo nemirtingumą – jo negalėjo nužudyti joks dievas, dvasia, kitas rakšasa, naga ar gyvūnas. Tuomet Ravana užkariavo Lanką ir tapo jos valdovu. Tada Ravana nukeliavo į Kailašą, kur sugebėjo susitikti su Šiva ir už jo garbinimą gavo stebuklingą kalaviją. Ravana tapo toks galingas, kad užkariavo žmonių, demonų ir dievų pasaulį.

Dievai, norėdami nugalėti Ravaną, kreipėsi į Višnų, kad šis taptų žmogumi ir nugalėtų rakšasą, nes jis buvo mirtingas tik žmogaus ginklui. Višnus persikūnijo į Ajodhijos princą Ramą. Ravana vieną kartą, klasta apsimetęs brahmanu ir elniu nuviliojęs Ramą ir Lakšmaną, pagrobė Ramos žmoną Sytą. Jis ją įkalino savo rūmuose Lankoje (nors turėjo ir žmoną Mandodari). Tada Rama su beždžionių armija užpuolė Lanką. Demonas galiausiai buvo nugalėtas Ramos.

Ravana dalies šaivizmo išpažinėjų garbinamas kaip nuolankus Šivos tarnas.

## Šaltiniai
Šv. Ignaco Lojolos kolegija

**Šv. Ignaco Lojolos kolegija** – bendruomeninė nevalstybinė kolegija, katalikiška aukštoji mokykla. Teisinė forma: viešoji įstaiga. Įstaigos kodas: 302485644. Kolegija įsikūrusi Vilniaus g. 29, Kaunas.

Kolegijos steigimo sutartį 2010 m. sausio 25 d. pasirašė Kauno Arkivyskupija, Lietuvos jėzuitų provincija ir UAB „Ortopedijos klinika“. Pirmuosius savo mokslo metus naujai įsteigta kolegija šventė kartu su Kauno paslaugų verslo darbuotojų profesinio rengimo centru. Kolegijos ir šio profesinio rengimo centro ryšiai suteikia galimybes besimokantiems profesinėje mokykloje be didelio streso ir įtampos pereiti į kitą lygmenį ir įgyti atitinkamos studijų krypties profesinio bakalauro kvalifikacinį laipsnį. Tai naujo tipo kolegija Lietuvoje: dalis besimokančių pagal profesinę programą vėliau toje pačioje mokykloje renkasi tęstinį mokymą - koleginę programą.

Iš profesinio mokymo lygmens išaugusi kolegija mokiniams ir studentams sudaro palankias galimybes siekti kolegijinio mokslo, įgyti kokybišką išsilavinimą, ugdant katalikiškas vertybes, laikantis Romos Katalikų Bažnyčios Jėzuitų ordino įkūrėjo Šv. Ignaco Lojolos dvasingumo ir jėzuitų ugdymo tradicijų. 2012 m. rugsėjo 1 d. duomenimis, studijavo 131 studentas: į valstybės nefinansuojamas studijų vietas su studijų stipendijomis buvo priimti 17 studentų, o patys studijas finansavo 77 pirmakursiai. Antrajame kurse studijavo 37 studentai, iš jų 15 – valstybės finansuojamose studijų vietose. 

## Studijų programos

Kolegijoje vykdomos nuolatinės ir ištęstinės studijų formos pagal LR švietimo ir mokslo ministerijos nustatytą tvarką ir studijų bei mokymo programų registre įtrauktas studijų programas, vadovaujantis Kolegijos įstatais ir Akademinės tarybos nutarimais. Vykdant valstybės užsakymą, dalis studentų priimami į tikslines studijų vietas. 

Šiuo metu stojantiesiems siūlomos 7 akredituotos profesinio bakalauro studijų programos:
  
Biomedicinos mokslų studijų srities:
* Ortopedijos technologija (medicinos technologijų profesinis bakalauras);	
* Grožio terapija (grožio terapijos profesinis bakalauras);
* Skubi medicinos pagalba (medicinos technologijų profesinis bakalauras);

Socialinių mokslų studijų srities:
* Socialinis darbas (socialinio darbo bendruomenėje profesinis bakalauras);
* Svetingumo vadyba (turizmo ir poilsio vadybos profesinis bakalauras);
* Sielovadinė rūpyba (sveikatos ir gerovės profesinis bakalauras);

Menų studijų srities:
* Įvaizdžio dizainas (mados dizaino profesinis bakalauras).

## Direktoriai
* Aivaras Anužis (2010–dabar)

## Šaltiniai

## Nuorodos

* Oficiali svetainė
* Informacija apie instituciją
* Kaune duris atvėrė pirmoji katalikiška kolegija
Lakšmana

**Lakšmana** () – vienas pagrindinių indų epo „Ramajanos“ veikėjų, viešpaties Ramos brolis.

Lakšmana gimė Ajodhijos karaliui Dašarathai ir vienai jo žmonų – Sumitrai. Jis turėjo brolį dvynį Šatrughną, taip pat brolius Ramą ir Bharatą. Lakšmana visame epe vaizduojamas kaip nuolatinis Ramos palydovas. Kuomet Rama vedė Sytą, Lakšmana vedė Sytos seserį Urmilą.

Kuomet Rama buvo išsiųstas iš rūmų, Lakšmana ir Syta keliavo su juo. Jis nuolat saugojo ir patarnavo dieviškajai porai. Viename iš epizodų, Lakšmana susiduria su Ravanos seserimi Suparnakha ir ją sužaloja. Kuomet Rama vaikėsi elniu pasivertusį demoną Maričą, Lakšmana pasileido gelbėti Ramos (išgirdęs Maričos klaidinančius riksmus) ir paliko Sytą, kurią pagrobė brahmanu apsimetęs Ravana. Vėliau Rama kartu su Lakšmana keliavo į Lanką išvaduoti Sytos. Lakšmana vaidino svarbų vaidmenį Lankos kare, kur nukovė Ravanos karvedį Indradžitą.

Vaišnavų tradicijoje Lakšmana garbinamas kaip Ramos globėjas, jis laikomas nagos Šešos, saugojusios Višnų, avatara.

## Šaltiniai
Tršebechovicės prie Orebo

**Tršebechovicės prie Orebo** () – mažas Čekijos miestas (~5700 gyventojų) Hradec Kralovės krašte, maždaug 13 km nuo Hradec Kralovės miesto.

Miestas buvo įkurtas XIV a. prie prekybinio kelio, Orebo kalvoje.

Miestas turi miestą partnerį Betliejų Izraelyje.

Pasaulyje Tršebechovicės labiausiai žinomos dėl savo Prakartėlių muziejaus ().

## Istorija
Pagal legendą miestas buvo įkurtas dešiniajame *Dědina* upės krante. Jį įkūrė Tršebochas (*Třeboch*), atvedęs savo žmones čionai ir pavadinęs gyvenvietę savo vardu.
XIV a. miestas priklausė Hybekui Hlavačui iš Dubės bei jo palikuonims, kol XV a. pabaigoje savininku tapo Pršibikas Kromešimas iš Bržezovico (*Přibík Kroměším z Březovic*). XVI a. miestas priklausė Trčkovams iš Lipos. XVII a. miestas palaipsniui nyko, kol XIX a. vėl ėmė plėstis. 1849 m. Tršebechovicės tapo nepriklausomu miestu.

## Prakartėlių muziejus
Muziejų 1925 m. įkūrė Vilemas Kolešas (*Vilém Koleš*). Muziejuje yra virš 400 prakartėlių. Tai vienintelis toks muziejus Čekijoje. Vertingiausias eksponatas yra medinė Probošto prakartėlė, sukurta Jozefo Probošto (*Josef Probošt*). Ji turi judinimo mechanizmą, yra 7 m ilgio, 3 m gylio ir 2 m aukščio. Ji turi daugiau kaip 2 tūkstančiais drožtų detalių, sudarančių 373 figūras. Tai techniškumu ir meniškumu unikalus pasaulyje kūrinys.

## Herbas
Auksiniame lauke rudas išrautas medžio kamienas nukirsta viršūne ir nukirstomis šakomis. Virš kamieno auksinė karūna su trimis lapeliais ir raudonu pamušalu, abipus kamieno po tris trikampiu sudėtus mėlynus roundelius. Virš skydo mėlyna, balta ir raudona stručio plunksnos.

Herbo simbolika paimta iš Dubių šeimos herbo.

## Orebas
Orebas yra 260 m aukščio kalva, stūksanti virš miesto. Kalva pagarsėjusi dėl joje 1419 m. įvykusio didelio husitų susirinkimo. 1528 m. miesto savininko paliepimu ant kalvos buvo pastatyta maža medinė bažnyčia. Vėliau ši bažnyčia sudegė, 1835 m. vietoj jos pastatyta kita, vadinama Kristaus kūno bažnyčia.

## Galerija

Kostel Božího Těla na Orebu.jpg|Kristaus kūno bažnyčia Orebo kalvos viršūnėje
Třebechovice - kostel Svatého Ondřeje.jpg|Šv. Andrejaus bažnyčia
Třebechovice - socha Nejsvětější Trojice.jpg|Trejybės skulptūra miesto aikštėje
Třebechovice pod Orebem from air K2 -1.jpg|Vaizdas iš paukščio skrydžo


## Šaltiniai
Tytuvėnėlių dvaras

**Tytuvėnėlių dvaras** – dvaras Tytuvėnėliuose, Kelmės rajone.

## Istorija

Dvaras minimas jau 1796 m. Rūmai buvo mediniai, priklausė Valavičiams. XVII a. vedybų keliu dvaras perėjo į kitas rankas, jį valdė Radvilos, Burbos, Pšeciševskiai. XIX a. šalia dvaro, prie Gryžuvos upės, įkurtas mišrus parkas. 1866 m. Izidorius Romeris (1843–1910) vedė tėvo draugo dukterį Celiną Pšeciševskytę ir dvaras perėjo Romeriams. Tarpukariu dvaras priklausė Romerių giminei. 1923 m. dvaro žemė išdalinta, šalia dvaro įsikūrė Tytuvėnėlių kaimas. Paskutinis dvaro valdytojas buvo Eugenijus Romeris (1871–1943).

Tarybiniais metais senieji pastatai tinkamai nebuvo prižiūrimi, sunyko. Teritorijoje pastatyta naujų statinių. 1958 m. dvaro parkas pradėtas saugoti valstybės, 1986 m. paskelbtas vietinės reikšmės gamtos paminklu.

Iki šių dienų iš dvaro rūmų išliko apgriuvę rūsiai, tebestovi sūrinė ir tvartas. Parke išliko liepos, klevai ir kaštonai, yra liepų, klevų ir uosių alėja.

## Nuorodos
* Buv. dvaro sodybos fragmentai (Kultūros vertybių registras)
* Tytuvėnėlių dvaro sodybos fotofiksacija (Lietuvos dvarų duomenų bazė) 
* Tytuvėnėlių dvaras, Kelmės r. (miestai.net)
* Tytyuvėnėlių dvaro parkas 
* Žemaitijos medinių dvarų ponų namų stogų puošyba
Teagan Presley

**Tygan Presli** (tikrasis vardas – *Ashley Erickson*; g. 1985 m. liepos 24 d. Hiustonas) – JAV pornografinių filmų aktorė.

## Biografija
Tygan Presli gimė Hiustone, Teksaso valstijoje, 
o sulaukusi 15 su tėvais persikėlė į San Diegą. Ji turi tris brolius ir tris seseris ir yra vyriausias vaikas šeimoje.

Jau nuo 7 Tygan pradėjo lankyti šokių bei gimnastikos treniruotes  ir tapo mokyklos sporto komandos palaikymo grupės nare. Vos 152 cm ūgio,  paauglystėje Tygan keletą kartų atstovavo savo šalį šokių bei gimnastikos turnyruose Danijoje bei Vokietijoje. JAV ji taip pat ne kartą dalyvavo šokių turnyruose „Star Power Talent Competition“ ir „Showstopper American Dance Championships“, tačiau baigusi Fallbrook mokyklą, nusprendė toliau netęsti karjeros.

Tygan apsigyveno su vaikinu, tačiau pastarasis niekur nedirbo ir jiems reikėjo rasti pajamų šaltinį. Ieškodama išeities, ji pradėjo šokti striptizą, tačiau vaikiną tai supykdė ir jiedu išsiskyrė. Netrukus po to Tygan surado agentą, kad šis padėtų jai tapti pornografinių filmų aktore. Ne viename vėliau duotame interviu ji tvirtino, kad žengti šį žingsnį ją pastūmėjo noras atkeršyti savo buvusiam vaikinui.

Savo pseudonimu ji pasirinko dviejų vardų rinkinį: Tygan buvo vienas iš vardų, kurį jai norėjo duoti tėvai,  o Presli – pagal dainininkės Lizos Meri Presli pavardę.

Tygan tapo aktore vos sulaukusi 18 metų ir per pirmus 4 mėnesius suspėjo nusifilmuoti daugiau kaip 40 juostų.

2004 metų pabaigoje ji pasirašė trejų metų sutartį su kompanija „Digital Playground“.

Pasibaigus šiai sutarčiai, ji kartu su vyru Tyler Durden (Tyler Wood) įkūrė savo kompaniją, nors ir buvo pasiekusi susitarimą pratęsti kontraktą dar 3 metams. Kaip pagrindinę priežastį Tygan nurodė „Digital Playground“ nenorą leisti jai įkurti savo pačios kompaniją.

Po teisminių ginčų „Digital Playground“ liko jos pavardės „Presley“ autorinės teisės ir filmuose ji ėmė pasirašinėti tik vardu.

2009 metais kartu su draugu Josh Lehman įkūrė kompaniją „SkinWorxxx“. Nors ši sukūrė tik 2 filmus, tačiau šie pelnė keletą AVN apdovanojimų.

Tais pačiais metais Tygan pasirašė sutartį su studija „Adam and Eve“.

2010 metais žurnalas „Maxim“ pavadino ją viena iš 12 populiariausių dabartinių pornografijos aktorių.

Viso nuo 2002 iki 2012 metų Tygan nusifilmavo daugiau kaip 130 juostų.

## Kita veikla
2004 metais su kolege Cytherea dalyvavo Hovardo Šterno pokalbių laidoje.

2005 metais ji pasirodė kanalo HBO serialo „Entourage“ epizode „I Love You Too“, kuriame taip pat vaidino Džesė Džein ir Devon.

2009 metų sausį Tygan buvo paskelbta žurnalo „Penthouse“ Mėnesio mergina. Jos nuotrauka taip pat yra buvusi ant žurnalo „Temptress“ viršelio.

## Šeima
2005 metais Tygan susilaukė dukters Jordan.

2007 metais ištekėjo už kolegos Tyler Duden, su kuriuo gegužės mėnesį susilaukė antrosios dukters

2008 metų balandį vyras buvo apkaltintas smurtu prieš ją ir liepos mėnesį pora išsiskyrė.

Nuo 2010 metų Tygan yra ištekėjusi už Josh Lehman.

## Apdovanojimai

### [[AVN apdovanojimas]]

### [[XRCO apdovanojimas]]

### [[F.A.M.E. apdovanojimas]]

### Kiti apdovanojimai

## Šaltiniai

## Nuorodos

* IMDb profilis
* Oficiali svetainė
Pūčkorių dvaras

**Pūčkorių dvaras** (kartais ***Puškarnia***) – dvaras Pūčkoriuose (Vilnius). Iki šių dienų išliko XVIII–XIX a. pradžios palivarko pastatų kompleksas (pagrindinis gyvenamasis namas, kluonas, svirnas, tvartas, buvęs kumetynas), išsidėstęs abipus Vilnios upės – yra senasis vandens kanalas, užtvankos, vandens malūno liekanos, dalis fabriko pastatų.

Pūčkorių pavadinimas kildinamas iš LDK laikų, kai XVI a. veikė patrankų liejykla – Puškarnia (iš  – „patranka“). Vilnios pakrantėje ties Pūčkoriais patrankos buvo ir išbandomos bei mokomi kariai. Pūčkorių pabūklus žinojo net geriausiai Europoje ginkluota švedų kariuomenė. 1625 m. švedams užėmus Biržų pilį, kaip karo grobis atiteko 60 lietuviškų patrankų, lietų Pūčkoriuose.

## Istorija

Dvaras minėtas jau XIV a., tačiau pirmieji duomenys siekia XVI a. pradžią. Iki XVIII a. vidurio dvaras priklausė LDK iždui ir buvo Artilerijos vadovybės žinioje, čia nuo XVI a. vidurio veikė Vilniaus patrankų liejykla.

1797 m . dvaras atiteko valstybės patarėjui Loškariovui, kuris jį 1804 m. pardavė Jokūbui Sidorovičiui. Po šio mirties dvarą paveldėjo sūnus Stanislovas Sidorovičius, Vilniaus vyriausiojo teismo advokatas. Jam valdant prie Vilnios pastatytas vandens malūnas, jame buvo 12 girnų.

Kitas šeimininkas – papulkininkis Steponas Izmailskis – pritaikė malūną medienos masės gamybai, o vėliau – ir popieriaus fabrikui. Šis, nuomojamas bendrovės „Šabad i Ko“, gamino kartoną, popierių ir medienos masę (veikė iki 1915 m.). Fabrikas buvo mūrinis, dviejų aukštų, dvišlaičiu stogu. Po I pasaulinio karo nustojo veikęs.

1921 m. daugiau kaip 6 ha dvaro žemės nupirko valstybė, dalį perdavė geležinkeliui. 1927 m. valstybė nupirko žemės sklypą S. Batoro gatvei platinti. 1928 m. sklypas už geležinkelio buvo parduotas Aleksandrui Andriuškevičiui. 1929 m. mirus dvaro paveldėtojos Olgos Izmailskos dukrai Sofijai Krasovskai dvarą paveldėjo pastarosios dukra Irena Romankievič, kuri dvarą valdė iki 1940 m.

## Nuorodos
* Pūčkorių palivarko sodyba (Kultūros vertybių registras)
* Pūčkorių dvaras, Vilnius (miestai.net)
* Pūčkorių dvaro sodybos fotofiksacija (Lietuvos dvarų duomenų bazė) 
* Pūčkoriai (Vilnijos vartai) 
* Markučių vietovė ir apylinkės: Pūčkoriai
2013 m. Kinijos Grand Prix

**2013 m. Kinijos Grand Prix** – 3-iosios Formulės 1 2013 m. sezono lenktynės. Jos vyko balandžio 12-14 dienomis Shanghai trasoje. Tai buvo dešimtosios Kinijos GP lenktynės.

## Kvalifikacija
Antroje kvalifikacijos dalyje M. Webberiui pritrūko kuro grįžti į techninio aptarnavimo zoną, dėl to jo rezultatas buvo anuliuotas. Australas lenktynėse startavo iš boksų.

* M. Webberis buvo 14-tas, tačiau komanda nutarė prieš lenktynes atlikti svarbius bolido pokeitimus ir lenktynininkui teko startuoti iš techninio aptarnavimo zonos.

## Lenktynės
Lenktynių pradžioje puikiai startavo abu Ferrari lenktynininkai, pakilę į 2 ir 3 vietas. Vėliau F. Alonso taktikos dėka pakilo į pirmąją vietą ir nesunkiai pelnė pergalę. Pirmas startavęs britas L. Hamiltonas finišavo trečias; antras finišą pasiekė suomis K. Raikkonenas.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Vė (Naujoji Kaledonija)

**Vė** () – mažas miestas prie Lifu salos rytinio kranto, Lifu komunoje, Ištikimybės salų provincijoje, Naujojoje Kaledonijoje. Vė yra Lifu komunos administracinis centras.
Buzas

* Povilas Buzas, rezistentas
* Vaclovas Buzas, ūkininkas, Sausio 13 d. įvykių dalyvis 
* Vytautas Buzas, krepšininkas
* Vytenis Buzas, inžinierius, LituanicaSAT 1 misijos vadovas
Spotify

**„Spotify“** – komercinė muzikos klausymosi internetu platforma. Joje galima rasti visų pagrindinių įrašų kompanijų leidinių, tarp jų „Universal Music Group“, „Sony Music Entertainment“, „Warner Music Group“.

Šią platformą sukūrė ir išleido švedų kompanija Spotify AB 2008 m. spalio mėnesį. Nuo 2013 m. veikia Lietuvoje. 2024 m. platformą naudojo apie 600 mln. interneto vartotojų. Iš jų daugiau nei 200 mln. vartotojų buvo mokantys už šias paslaugas.

Muzika šioje platformoje gali būti rūšiuojama pagal atlikėją, albumą, įrašų kompaniją, stilių ar sąrašą, taip pat veikia ir paprasta paieška. Vartotojai gali nemokamai ir neribotai klausytis norimą muzikinį kūrinį iš bet kurios jo vietos, tačiau nemokami vartotojai kartas nuo karto pasibaigus ar perjungus klausomą kūrinį, privalo išklausyti trumpas garsines reklamas (apie 15–30 sekundžių), kurių praleisti negalima.

## Šaltiniai
Nicolás Maduro

**Nikolasas Maduras Morosas** (*Nicolás Maduro Moros*, g. 1962 m. lapkričio 23 d.) – Venesuelos politikas, šalies prezidentas (nuo 2013 m.).

## Biografija
2006–2013 m. buvo Venesuelos užsienio reikalų ministru. 2012–2013 m. buvo Venesuelos viceprezidentu. Nuo 2013 m. Venesuelos prezidentas, po ankstesnio prezidento H. Čaveso mirties paskirtas laikinai eiti prezidento pareigas.

2026 m. sausio 3 d. JAV smūgių Venesueloje metu sulaikytas kartu su žmona ir išgabentas iš šalies.

## Šaltiniai
LKAL 2003–2004 m. sezonas

**[[LKAL]] 2003–2004 metų sezonas** – 10-as lygos sezonas, kuriame dalyvavo 13 ekipų. Pirmą kartą LKAL istorijoje nuspręsta surengti finalo ketvertą. Pirmenybėse nugalėjo Joniškio „Žiemgala-Šiaurės vilkas“ ekipos krepšininkai, bronzą laimėjo Jonavos „Sporto klubas“.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

## Nuorodos
Oslava

**Oslava** () – upė Čekijos Respublikoje, kairysis Jihlavos intakas. Išteka iš Bohemijos-Moravijos aukštumų, 567 metrų aukštyje ir teka 99,2 km į Ivančicę, kur pasiekia Jihlavos upę.

Didžiausi intakai: Balinkos ir Čvonicės upės.

Prie Oslavos upės yra šios gyvenvietės:

* Novė Veselis
* Oslavos Ostrovas
* Velkės Meziržyčiai
* Oslavos Nemeštas
* Oslavanija
* Ivančicė
Moravicė

**Moravicė** () – upė Čekijos Respublikoje, dešinysis Opavos intakas. Išteka iš Hruby Jesenyko kalnų grandinės 1135 m aukštyje ir teka 100,5 km į pietryčius. Netoli Opavos miesto įteka į Opavos upę. Moravicė iš dalies formuoja istorinę ribą tarp Moravijos ir Silezijos.

Didžiausias intakas – Hvoždnicas.

Prie Moravicės įsikūrę šie miestai:
* Mala Moravka
* Dolny Moravicė
* Bridilčna
* Kružberkas
* Janksė Koupelė
* Moravicės Hradecas
* Opavijos Branka
* Opava
Chrudimka

**Chrudimka** () – upė, esanti Pardubicės regione, Čekijos Respublikoje. Tai kairysis Labės intakas, prasidedantis netoli Hlinsko ir pastoviai tekantis į šiaurę, Pardubicės miesto link.

## Išnašos
Bostono maratono sprogdinimai

**Bostono maratono sprogdinimai** – 2013 m. Bostono maratono metu nugriaudėję du sprogimai ties maratono finišo linija. Sprogimus vieną nuo kito skyrė apie 170 metrų. Antrasis sprogimas įvyko po dvylikos sekundžių nugriaudėjus pirmajam. Sprogdinimai įvyko 4 val. 9 min. 43 s nuo maratono starto pradžios.

Tyrimą atliekanti FTB balandžio 18 d., peržvelgus filmuotą medžiagą, išplatino dviejų įtariamųjų nuotraukas. Aktyvios visuomenės dėka įtariamieji buvo surasti po dienos.

Vienas iš įtariamųjų čečėnas Dzhokhar Tsarnaev susišaudymo su policija metu buvo sužeistas, tačiau sugebėjo pabėgti. Visa teritorija buvo apsupta policijos pareigūnų ir balandžio 19 d. vakare įtariamasis buvo rastas ir suimtas.

Balandžio 22 d. D. Tsarnaev, jam dar gulint ligoninėje, buvo apkaltintas naudojant masinio naikinimo ginklą bei nužudymu.

Kitas įtariamasis Dzokharo brolis Tamerlan Tsarnaev susišaudymo su policija metu balandžio 19 d. buvo nukautas.

## Šaltiniai
2014 m. Dakaro ralis

**2014 m. Dakaro ralis** buvo 36-tas Dakaro ralis, kuris vyko nuo sausio 5 iki 18 dienos trijose Pietų Amerikos šalyse – Argentinoje, Bolivijoje ir Čilėje. Tai buvo 6 kartas iš eilės, kuomet Dakaro ralis rengiamas Pietų Amerikos žemyne. Pirmą kartą Dakaro lenktynės vyko Bolivijoje.

## Dalyviai

## Lietuviai Dakare
Šių metų Dakare dalyvavo lietuvis Benediktas Vanagas su šturmanu iš Baltarusijos Andrejumi Rudnickiu. Jie lenktyniavo Latvijoje pagamintu OSCar automobiliu. Galutinėje įskaitoje šis ekipažas liko 35-oje vietoje nuo nugalėtojų atsilikę daugiau nei 28 valandas.

Antrą lietuvių ekipažą šiose lenktynėse sudarė Antanas Juknevičius su Vytautu Obolevičiumi. Jie lenktyniavo „Toyota FJ Cruise“ automobiliu. Ekipažas bendroje įskaitoje liko 56-i, nuo nugalėtojų atsilikę beveik 88 valandas.

## Maršrutas
Ralio metu automobiliai turėjo įveikti 9 374 km, iš kurių 5 522 km buvo greičio ruožai. Motociklai įveikė 8 734 km (iš jų 5 228 km greičio ruožai), sunkvežimiai – 9 188 km (5 212 km greičio ruožai).

## Etapai ir rezultatai
Motociklų ir keturračių kategorijų lenktynininkai 7 etape kirto Bolivijos sieną. Kiti dalyviai grįžo į Saltos miestą. 8 etapo pabaigoje visi dalyviai vėl važiavo bendru maršrutu.

**Pastabos**:

* Anton Shibalov parodė greičiausią laiką, bet de Rooy buvo paskelbtas etapo nugalėtoju po to, kai jam buvo kompensuotas laikas praleistas pagelbstint kitam ekipažui.

## Šaltiniai

## Nuorodos
* Oficiali Dakaro ralio svetainė
Mangalyaan

**Mangalyaan** (Devanagari *मंगलयान*) – dirbtinio palydovo misija į Marsą. Misiją vykdo Indijos kosmoso tyrimų organizacija. Mangalyaan palydovas buvo iškeltas 2013 m. lapkričio 5 d. Misija yra technologinės demonstracijos projektas, kurio tikslas – plėtoti technologijas, padėsiančias planuoti, valdyti ir vykdyti tarplanetines misijas. Tai yra pirmoji Indijos misija į Marso planetą.

Mangalyaan palydovas buvo iškeltas iš Šricharokotos salos šalies pietuose.

2014 m. balandžio 11 d., skriedamas 1,55 km/s greičiu, palydovas pasiekė pusiaukelę iki Marso.

Tų pačių metų rugsėjo 24 d. Mangalyaan įskriejo į Marso orbitą. Tokiu būdu Indija tapo pirmąja Azijos šalimi, kurios kosminis aparatas pasiekė Marso orbitą.

## Šaltiniai
Žygimantas Stanulis

**Žygimantas Stanulis** (g. 1993 m. sausio 11 d.) – Lietuvos sunkiaatletis, Europos čempionatų prizininkas.

## Biografija
2012 m. Izraelyje vykusiame Europos jaunimo ir iki 23 metų amžiaus čempionate Stanulis svorio kategorijoje iki 94 kg pelnė aukso medalį. 2013 m. Albanijos sostinėje Tiranoje vykusiame Europos čempionate Stanulis pelnė bronzos medalį. Vėliau paaiškėjus, kad Azerbaidžano sportininkas vartojo dopingą, Stanuliui atiteko sidabras. 2016 m. Europos čempionate Stanulis pasiekė 381 kg rezultatą ir pelnė sidabrą.

2020 m. Stanulis suspenduotas dėl dopingo taisyklių pažeidimų. 2022 m. kovą paskelbė apie karjeros pabaigą.

## Šaltiniai
Ploučnicė

**Ploučnicė** () – upė Čekijos Respublikoje, dešinysis Elbės intakas. Ištekanti iš dviejų vietų – pietinio Oseknos pakraščio  (390 m) bei Horženi Pasekio kaimo Ještede (654 m).

## Intakai

* Kairieji – Ploužnickio, Hradčanskio, Merboltickio, Valkeržičkio, Fojtovickio upeliai.
* Dešinieji – Hamerskos, Svitavkos, Šporkos, Bystros upės. Ještėdskio, Panenskio, Dobranovskio, Žižnikovskio, Robečskio, Radešskio, Valteržičkio, Vrovio, Dobronskio upeliai.
Ebru

**Ebru** (iš  – „debesuotas popierius“) – dažų liejimo ant vandens paviršiaus technika; jos būdu sukurtas paveikslas vėliau gali būti perkeltas ant popieriaus lapo.

Į negilų ir platų indą pripilama vandens. Tada atsargiai ant jo paviršiaus užlašinami dažai, o rašaliniu teptuku sukuriami norimi raštai. Sukūrus piešinį, ant jo dedamas vaši popieriaus lapas, ir piešinys nuo vandens prilimpa prie lapo. Reikiamam klampumui gauti nuo seno naudoti įvairūs organiniai stabilizatoriai, tačiau dabar populiariausias yra *Chondrus crispus* dumblio ekstraktas. Į pigmentinius dažus yra maišoma jaučio tulžies.

Ebru technologija yra kildinama iš Kinijos ir Japonijos. Šaltiniuose „piešimas ant vandens“, „plaukiojantis rašalas“ minimi nuo IX-X a. Nuo XV a. ebru pradėta naudoti Vidurinėje Azijoje (tačiau nėra žinoma, ar ši technologija ten buvo atrasta, ar pateko iš Kinijos). Šis menas suklestėjo Sefevidų Persijoje, Mogolų Indijoje ir Osmanų imperijoje. Vėliau per Osmanus ebru technologija pateko į Europą (kur vadinta „turkiška marmuro imitacija“).

Ebru seniau buvo naudota ne tik kaip meno kūrybos priemonė, bet ir kaip stilizuotų kūrinių (pvz., Korano) rašymo būdas.


Image:Technique de l'ebru (2).jpg|Piešimas ant vandens
Image:Technique de l'ebru (11).jpg|Piešinio perkėlimas ant lapo
Image:Technique de l'ebru (12).jpg|Ebru piešinys
File:Quran 14.jpg|Korano kaligrafija ant ebru puošto lapo
Chomutovas

**Chomutovas** () – miestas šiaurės vakarų Čekijoje, Ūsčio prie Labės krašte, prie Chomutovkos upės. Chomutovo rajono administracinis centras. Yra geležinkelio stotis.

Yra XVII a. Šv. Trejybės kolona, rotušė, barokinė Šv. Ignoto bažnyčia, 1281 m. pastatyta gotikinė Šv. Kotrynos bažnyčia, 1542 m. gotikinė Šv. Mergelės Marijos bažnyčia, 53 m aukščio miesto bokštas. Veikia muziejus (buvusio jėzuitų vienuolyno vietoje), zoologijos sodas.

## Istorija

Chomutovas šaltiniuose minimas nuo 1252 m., kuomet tapo Teutonų valda. XIX–XX a. pr. buvo klestintis pramoninis miestas (), kuriame dominavo vokiečiai.

## Galerija

Chomutov - Jezuitský areál - nádvoří SKKS 01.JPG|Jėzuitų vienuolynas
Chomutov city tower 0737.JPG|Miesto bokštas
Chomutov - Pohled z Městské věže 04.JPG|Šv. Kotrynos bažnyčia
Haviržovas

**Haviržovas** () – pramoninis miestas rytų Čekijoje, Moravijos-Silezijos krašte; Ostravos priemiestis. Akmens anglių pramonė. Veikia geležinkelio stotis.

## Istorija

Miestas įkurtas 1955 m. ir yra naujausias šalyje. Suprojektuotas pagal socialistinio realizmo modelį. Į miestą atvyko nemažai imigrantų iš Slovakijos.

## Miestai partneriai

## Šaltiniai
Valašske Meziržyčiai

**Valašske Meziržyčiai** () – miestas rytų Čekijoje, Zlyno krašte, prie Vsetinskos Bečvos ir Rožnovskos Bečvos santakos į Bečvą. Tradicinis gobeleno gamybos centras. Yra Kinskių, Žerotinų pilys, rotušė, 1898 m. įkurta Moravijos gobeleno manufaktūra.

## Istorija
Miestas šaltiniuose minimas nuo 1377 m. Pavadinimas reiškia „Valakijos tarpupis“.
Taboras (Čekija)

**Taboras** () – miestas vidurio–pietinėje Čekijoje, Pietų Bohemijos krašte, prie Lužnicės upės. Chemijos, tekstilės, staklių gamybos, elektrotechnikos, maisto, popieriaus pramonė.

Yra XIII a. pilies liekanos, 1512 m. gotikinė Viešpaties Persikūnijimo bažnyčia, XVI a. miesto rotušė (dabar husitų muziejus), 1532 m. „Frontoninis namas“, husitų požemiai, paminklai Janui Husui ir Janui Žižkai.

## Istorija

Miestas įkurtas 1420 m. kraštutinių husitų (vėliau vadintų taboritais) lyderio Jano Bydlinskio. Pavadintas pagal Taboro kalną Galilėjoje. Taboritai buvo sukūrę egalitarinę valstiečių bendruomenę. 1436 m. gavo karališkojo miesto statusą. 1452 m. Taboras užimtas Jurgio Podiebradiečio.

## Sportas
* FC MAS Táborsko futbolo klubas
* Miesto stadionas

## Galerija

Vaizdas:Tabor CZ Transfiguration Church 311.jpg|Viešpaties Persikūnijimo bažnyčia
Vaizdas:Tábor Stará radnice 2.jpg|Rotušė
Vaizdas:Tabor CZ Nicholas-of-Hus Square with Nativity of Virgin Mary Church 316.jpg|Šv. Mergelės Marijos Gimimo bažnyčia


## Šaltiniai
Visbičas

**Visbičas** () – miestas Anglijoje, JK. Žymus savo žemės ūkio pramone ir uostu Nino upėje. Miesto populiacija sparčiai auga dėl labai didelio rytų europiečių imigrantų skaičiaus.

## Istorija
Archeologiniai tyrinėjimai rodo, kad Visbičo apylinkėse žmonės gyveno nuo Geležies amžiaus. Po anglosaksų invazijos regione Visbičo apylinkės ilgą laiką priklausė Rytų Anglijos Karalystei.

1072 m. Visbiče pastatyta Visbičo pilis. 1086 m. Visbičo dvaro apylinkėse gyveno 65-70 šeimų (300-350 žmonių). XVI a. Visbičo pilis tapo bažnytiniu kalėjimu, kuriame buvo kalinami katalikai. XVII a., o vėliau ir 1816 m. pilis perstatyta. Dabartinė Visbičo pilis yra išskirtinai mažo tūrio dviaukštis pastatas, kuris veikia kaip pokylių salė ir vietos muziejus.

1979 m. rugsėjo 21 d. virš Visbičo susidūrė du mokomieji kariniai lėktuvai.


Marketplace, Wisbech - geograph.org.uk - 1504356.jpg|Miesto centras
Visbičo miesto senasis tiltas per Niną.jpg|Senasis miesto tiltas per Niną


## Gyventojai

### Lietuvių bendruomenė
Miestelyje didelė imigrantų iš Lietuvos bendruomenė. Valstybinėse ir medicinos įstaigose pateikiami vertimai lietuvių kalba. Veikia daug lietuviško maisto parduotuvių ir smulkiųjų verslų. 2014 m. įvairiais skaičiavimais miestelyje gyveno apie 5000 lietuvių kas sudarė 18 % viso Visbičo gyventojų. Veikia du lietuvių krepšinio klubai, kurie žaidžia BLKL: Wisbech Wizards ir Wisbech Bullets. 2023 m. Kalėdų laikotarpiu miestas puoštas vietinės lietuvių bendruomenės rankdarbiais. 2025 m. Visbičo lietuvių bendruomenės „Gilė“ iniciatyva papuoštas miesto turgaus aikštės medis Velykų šventės motyvais.


Pas Žemaitį, Lithuanian store in Wisbech.JPG|Lietuviško maisto parduotuvė „Pas Žemaiti“
Raminta, Lithuanian store, WISBECH.jpg|Lietuviško maisto parduotuvė „Raminta“
Smakas, lietuviškas restoranas Visbičiuje.JPG|Lietuviškos virtuvės restoranas „Smakas“
Multi-lingual signs in Wisbech.jpg|Daugiakalbiai gatvės ženklai su lietuvių kalba


## Kultūra
### Religija

*Visbičo Šv. Petro ir Šv. Pauliaus bažnyčia, anglikonų bažnyčia.
*Visbičo baptistų bažnyčia
*Visbičo Trejybės metodistų bažnyčia
*Visbičo Mergelės ir Šv. Čiarlzo Boromeo bažnyčia, katalikų bažnyčia. Pamaldos vyksta anglų ir lenkų kalbomis.
*Visbičo Šv. Augustino bažnyčia

## Sportas
### Futbolas
* Wisbech Town FC

## Miestai partneriai
*  Arlis, Prancūzija

## Šaltiniai
Juli Ashton

**Džiuli Ešton** (tikrasis vardas – *Julie Ellen Gauthier*; g. 1968 m. spalio 5 d. Kolorado Springsas) – buvusi JAV pornografinių filmų aktorė. 

## Biografija

Džiuli Ešton gimė ir užaugo Kolorado Springse, mokytojų šeimoje, kartu su dar 3 broliais ir seserimis.

1990 metų gegužę, tebesimokydama koledže, kur studijavo ispanų kalbą ir istoriją, Džiuli ištekėjo. Kadangi šeimai trūko pinigų, ji įsidarbino padavėja naktiniame klube, kur, stebėdama striptizo šokėjų pasirodymus, sau prisiekė niekada nelipti ant scenos.

Baigusi studijas, Džiuli tapo ispanų kalbos mokytoja vidurinėje mokykloje. Naujasis darbas jai labai nepatiko ir po metų ji su vyru nutarė persikraustyti į Floridą. Čia Džiuli vėl įsidarbino naktiniame klube, tačiau, pamačiusi kiek uždirba striptizo šokėjos, nutarė ir pati pamėginti. 

Šiame klube ji susipažino su pornografinių filmų aktorėmis Šeila LeVjuks ir Aleksis DeVel, atvykusiomis su savo programa. Kadangi visos trys buvo kilusios iš Kolorado, netrukus rado bendrą kalbą ir susidraugavo. Šeila ir Aleksis papasakojo Džiuli apie savo darbą ir išvykdamos paliko jai savo bei agento koordinates.

Praėjo metai, kol Džiuli nutarė jam paskambinti. Radus bendrą kalbą, 1994 metais ji debiutavo pornografiniame filme „Dinner Party“.

Vėliau Džiuli kalbėjo: „- Tai juokinga, nes nuo tada man buvo atlikta nosies operacija ir labai pasikeitė šukuosena. Buvau pasivadinusi Julia Austin ir niekas niekada nesužinojo, kad tai buvau aš.“ 

1995 metų vasarą ji persikėlė iš Floridos į Los Andželą ir netrukus pasirašė sutartį su „VCA“ bei tapo pirmąja pornoaktore su kontraktu.

„- Klaidinga nuomonė yra tai, kad jei esu pornoaktorė, vadinasi, esu pasiruošusi bet kam. Tiesą sakant, mano pažįstami būna nustebinti sužinoję, kokia konservatyvi sekso požiūriu aš esu“, - sakė Džiuli vieno interviu metu.

1997 metais ji įkūrė „AshtonWiev Promotions“, tačiau pati liko ir „VCA“, nors visi filmai, sukurti jos naujoje kompanijoje,  buvo platinami bendradarbiaujant su „Wicked Pictures“. Jos svajonė – kad jos kompanija kurtų populiarius filmus.

2000 metais Džiuli baigė aktyvią aktorės karjerą, tačiau iš pornografijos nepasitraukė ir kartais pasirodo filmuose kaip kviestinė aktorė.

Ji taip pat režisavo 4 filmus, o nusifilmavusi beveik 80 juostų.

## Kita veikla
Be porno filmų Džiuli keletą metų buvo Playboy TV „Night Calls“ programos vedėja. Taip pt yra dalyvavusi Hovardo Šterno pokalbių laidoje ir filmavusis „The Helmetcam Show“.

1997 metais vaidino komedijoje „Orgazmo“. Tais pačiais metais įkūrė „AshtonWiev Promotions“ ir yra jos vadovė.

Džiuli galima išvysti grupės Counting Crows „Hanging Around“  ir „The Verve Pipe“ „Hero“ vaizdo klipuose.

Jos nuotraukos buvo ant „Adam Film World Guide“ (1995 birželis), „Fox“ (2001 birželis) ir „Hustler Erotic Video Guide“ (1996 vasaris bei 2000 kovas) leidinių viršelių.

Jos IQ koeficientas yra 137 balai.

## Šeima
Džiuli pirmą kartą ištekėjo 1990 metais, tačiau santuoka po 6 metų iširo.

2005 metais ji ištekėjo antrą kartą ir 2006 liepą susilaukė dukters.

## Apdovanojimai

2011 metais ji įtraukta į XRCO, o 2012 - į AVN Šlovės galerijas.

## Šaltiniai

## Nuorodos

* IMDb profilis
Stacy Valentine

**Steisė Valentain** (tikrasis vardas – *Stacy Baker*; g. 1970 m. rugpjūčio 9 d. Tulsa) – buvusi JAV pornografinių filmų aktorė. 

## Biografija
Steisė gimė Tulsoje, Oklahomos valstijoje, kur sulaukusi 6 mėnesių buvo įvaikinta. Sulaukus  11, tėvai išsiskyrė ir ji liko su mama, su kuria labai gerai sutarė.

Steisė labai jauna ištekėjo ir tapo namų šeimininke.

1995 metais ji nusprendė dalyvauti žurnalo „Gallery“ mėgėjiškų nuotraukų serijai „Girl Netx Door“. Laimėjusi pirmą vietą ji gavo galimybę pozuoti žurnalui „Hustler“. Fotosesija vyko Meksikoje, kurios metu Steisė sulaukė pasiūlymo nusifilmuoti kompanijos „Coast to Coast“ pornografiniame filme „Bikini Beach 4“. Ji sutiko ir filmavimas įvyko ten pat, Meksikoje.

Grįžusi namo Steisė nusprendė visiškai pakeisti savo gyvenimą: išsiskyrė su vyru ir persikėlė į Los Andželą, kur toliau ėmė filmuotis pornografiniuose filmuose. 

1999 metų dokumntinaime filme „The Girl Next Door“ ji papasakojo, kad tapo porno aktore, nes nusibodo namų šeimininkės gyvenimas.

Savo pseudonimą „Valentain“ ji pasirinko dėl to, kad pirmoji jos scena Meksikoje buvo nufilmuota per Valentino dieną.

2000 vasario 14 dieną, praėjus lygiai 4 metams nuo debiutinės scenos filmavimo, Steisė suvaidino paskutinį kartą ir pasitraukė iš pornografijos, sukūrusi vaidmenis 70 juostų.

Nuo 2010 metų ji gyvena Kalifornijoje ir užsiima naujų modelių paieška žurnalui Penthouse.

## Apdovanojimai

Nuo 2009 metų ji priklauso XRCO, o nuo 2012 - AVN Šlovės galerijoms.

## Šaltiniai

## Nuorodos

* IMDb profilis
Perifrazė

**Perifrazė** ( 
*Kapas dar neapžėlė, žole neapaugo.<br />
*Guli senas Brisius ir sapnuoja. Mato jisai per miegą antis, kurias jo šeimininkas šaudo, o jisai iš vandens neša.*<br />
Užuot sakius *gimti, sudeginti, manau,* perifrazuojama: *ateiti į pasaulį, išvysti pasaulį…, paleisti dūmais, paversti pelenais…, (mano) galva rodo,* pvz.: *Nepyk, Jurai: tu mūsų kaime pažangusis, daugiau už mane moki, o mano galva kitaip rodo.*<br />
Dažnai perifrazuojami tikriniai vardai. Pavyzdžiui, vengiant vardo kartojimo, ieškant raiškesnės frazės, norint iškelti bei pabrėžti vieną ar kitą veikėjo bruožą ar požymį:<br />
*Baigdamas seminariją, būsimasis Maironis išdrįso įteikti A. Baranauskui savo poemėlės „Lietuva“ rankraštį, gražiais ir iškilmingais žodžiais dedikuotą „Anykščių šilelio“ autoriui.''

## Šaltiniai

## Nuorodos
* http://www.zodziai.lt/reiksme&word=perifraz%C4%97&wid=15019
* http://www.etymonline.com/index.php?term=periphrasis
* http://ualgiman.dtiltas.lt/perifraze,jos_vieta_sinonimikoje.html